Diari Oficial de la Generalitat Valenciana


Sumari del DOGV 6688, del 10-01-2012 (2011/13502)

RESOLUCIÓ de 29 de desembre de 2011, de la Subsecretaria de la Conselleria de Turisme, Cultura i Esport, per la qual es crea un registre auxiliar.
--------------------------------------------------------------------------------------------------------------------------------------------------

### Dades del document

Número de DOGV
:   6688

Data del DOGV
:   10-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13803


Data del document
:   29-12-2011

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 29 de desembre de 2011, de la Subsecretaria de la Conselleria de Turisme, Cultura i Esport, per la qual es crea un registre auxiliar. [2011/13255]  
L'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de la Generalitat, en l'apartat primer disposa que cada conselleria en què s'estructura l'administració de la Generalitat haurà de tindre un registre general. El mateix precepte establix la possibilitat de crear registres auxiliars en les unitats administratives de les conselleries quan així es considere necessari, tenint en compte el volum o la naturalesa de l'activitat que duguen a terme o que l'absència de registre implique un nombre rellevant de desplaçaments dels ciutadans des de les dites unitats a les de registre general prèviament existents.  
  
La normativa vigent exigix un únic registre general de la Conselleria, este es troba ubicat en la seu de l'avinguda de Campanar, número 32, de València.  
Atesa la ubicació de la Secretaria Autonòmica de Turisme i Projectes Estratègics, en l'edifici situat a l'avinguda d'Aragó, número 30, de València, es considera convenient, pel volum de gestió de les seues actuacions, la creació d'un registre auxiliar per a la dita secretaria autonòmica i els seus centres directius, a fi de facilitar la presentació d'escrits, sol·licituds, documentació i comunicacions als ciutadans, evitant-los desplaçaments innecessaris al registre general existent.  
  
Per això, i en virtut del que disposa l'article 2.2 del Decret 130/1998, de 8 de setembre, del Govern Valencià, resolc:  
  
Primer  
La creació d'un registre auxiliar per als centres directius de la Conselleria que es troben ubicats en l'avinguda d'Aragó, número 30, de València. Este registre és auxiliar del Registre General de la Conselleria Turisme, Cultura i Esport, i està vinculat a este últim.  
  
  
Segon  
La instal·lació d'este registre auxiliar es farà en suport informàtic i el sistema haurà de garantir la integració informàtica en el Registre General de la Conselleria de Turisme, Cultura i Esport de les anotacions efectuades en el registre auxiliar.  
  
Tercer  
El registre auxiliar haurà d'ajustar el funcionament a la normativa aplicable en la matèria.  
  
Quart  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 29 de desembre de 2011.- La subsecretària: Alida C. Mas Taberner.